beshirtæpper
Beshirtæpper, håndknyttede tæpper, fremstillet af beshirstammen, en understamme af de turkmenske ersarier, der lever i grænseområderne mellem Turkmenistan, Usbekistan og Afghanistan. 
Beshirtæpper er som andre turkmenske tæpper domineret af røde farver, men de er løsere knyttet, mønstrene har ofte persisk og kinesisk inspirerede blomstermotiver, og gule og grønne farver optræder hyppigt. Tæpperne kan forekomme i meget store formater.